Germania se pregătește de începerea vaccinărilor până la sfârșitul anului.
Germania se pregătește de începerea vaccinărilor împotriva noului coronavirus până la sfârșitul anului. Ministerul Sănătății din Germania plănuiește să creeze 60 centre speciale pentru vaccinare, pentru a se asigura că vaccinurile sunt păstrate în condiții optime. Compania BioNTech era la un pas de a-i fi aprobat un vaccin.
Germania se pregătește de începerea vaccinărilor împotriva noului coronavirus până la sfârșitul anului, a raportat vineri Bild Daily, citat de Reuters.De asemenea, a solicitat celor 16 landuri ale Germaniei să trimită adrese până pe data de 10 noiembrie, a scris Bild fără a dezvălui sursele.Conform ziarului Bild, într-o conferință video de la începutul săptămânii, ministrul Sănătății Jens Spahn, care a fost confirmat pozitiv miercuri, a spus că BioNTech – compania germană de biotehnologie dedicată dezvoltării și fabricării imunoterapiei active – era la un pas de a-i fi aprobat un vaccin.Întrebat când se așteaptă la primele vaccinări, Spahn a răspuns: "Acest lucru s-ar putea întâmpla înainte de sfârșitul anului".BioNTech își dezvoltă vaccinul în parteneriat cu Pfizer Inc. Luna trecută, Germania a acordat finanțare de 745 milioane dolari firmelor de biotehnologie BioNTech și CureVac pentru a accelera lucrările la vaccinurile COVID-19 și pentru a extinde capacitatea de producție germană.Marți, Pfizer și BioNTech au anunțat începerea în Japonia a studiilor clinice combinate de fază I și fază II ale vaccinului lor pe bază de ARN. Rata infectărilor din Germania a accelerat: datele publicate joi au arătat că numărul de cazuri confirmate a crescut cu peste 10.000 într-o singură zi, pentru prima dată.